|  |
| --- |
| **Budapest Főváros VII. kerület Erzsébetváros Önkormányzat Képviselő-testülete**  **Firnigel Loránd önkormányzati képviselő** |

**M Ó D O S Í T Ó I N D Í T V Á N Y**

**a Képviselő-testület 2025. március 19-én tartandó rendes ülésének**

**4. napirendi pontjához**

**Tisztelt Képviselő-testület!**

A „Javaslat az üzletek éjszakai nyitvatartási rendjéről szóló 25/2020. (VI.25.) önkormányzati rendelet módosítására - az élő szereplős erotikus szolgáltatást nyújtó vendéglátóhelyek működésének, nyitva tartásának korlátozására” című, a napirendi javaslat 4. napirendi pontjaként szereplő előterjesztéshez az alábbi módosító javaslatot terjesztem elő:

A rendelet-tervezet 2.§ (2) bekezdésében szerepel az üzletek nyitvatartási rendjéről szóló 25/2020. (VI.25.) önkormányzati rendelet 7.§ (2) bekezdés l) pontjának módosítása, mely szerint a 299 fő bejelentett befogadóképesség felett az üzlet biztonsági őrt kell alkalmazzon.

Javaslom, hogy a biztonsági őr alkalmazása már 99 fő bejelentett befogadóképesség esetén is kötelező legyen.

Kérem, hogy az eredetileg kipostázott rendelet-tervezetben a 7.§ (2) bekezdés l) pontja az alábbiak szerint változzon:

„(l) *a vendéglátó üzlet és az üzlet előtti közterület nyugalmának elősegítése érdekében,* ***99 fő*** *bejelentett befogadóképesség felett biztonsági őrt alkalmaz;”*

**Hatásvizsgálat**

Az üzletek éjszakai nyitvatartási rendjéről szóló 25/2020. (VI.25.) önkormányzati rendelet módosítására irányuló rendelet várható hatásai a jogalkotásról szóló 2010. évi CXXX. törvény 17. §-a szerint:

**1. A jogszabály társadalmi, gazdasági, költségvetési hatásai**

A rendelettervezet megfelel a helyi sajátosságoknak, a költségvetésre közvetlen hatása nincs.

**2. A jogszabály környezeti és egészségi következményei**

A rendelettervezetnek közvetlen környezeti és egészségi következményei várhatóan pozitívak.

**3. A jogszabály adminisztratív terheket befolyásoló hatásai**

A rendelettervezet hatálybalépésével az adminisztratív terhek nem változnak.

**4. A jogszabály megalkotásának szükségessége, a jogalkotás elmaradásának várható következményei**

A rendelettervezet elfogadását elsősorban a helyi viszonyok, illetve a helyben élők éjszakai nyugalmának, pihenésének elősegítése, valamint a közbiztonság növelése indokolja, a jogalkotás esetleges elmaradása jogsértést nem okoz.

**5. A jogszabály alkalmazásához szükséges személyi, szervezeti, tárgyi és pénzügyi feltételek**

A rendelettervezetben foglaltak alkalmazásához szükséges személyi, szervezeti, tárgyi és pénzügyi feltételek biztosítottak.

Kérem, hogy az eredetileg kipostázott rendelet-tervezet helyett a jelen módosító indítványhoz csatolt rendelet-tervezetet szíveskedjenek elfogadni.

Budapest, 2025. március 17.

Tisztelettel:

*Firnigel Loránd*

önkormányzati képviselő